**БУНАР МАНИФЕСТ**

Бунарът- първата дигитална обменна единица в България

Външният дълг на България е близо 38 млрд. лв. към 2022 година- 23% от БВП. Отделно от това през същата година е отчетено, че държавният бюджет е с дефицит в размер на почти 3% от БВП. Ръстът на инфлацията расте по- бързо от ръста на повишение на заплатите, намалявайки платежоспособността на гражданите- включително възможността им да връщат дълговете си, принуждавайки ги да теглят още и още заеми. Реално една пета от заработеното в държавата отива за изплащане на дългове, при все това, че обществото е в недостиг на средства за най-необходими житейски нужди. Представяте ли си?
 Необузданата спекула на финансовия пазар, която винаги се засилва, когато за нея има оправдание като война или катаклизъм и последващата хиперинфлация, спомагат за един неизбежен финансов колапс, каквито се наблюдават в държавните и в световната икономика редовно през определени периоди от време, и какъвто неизбежно ще ни настигне скоро, поробвайки ни допълнително чрез нови дългове към финансови институции.

Има ли какво да направим по въпроса?

**Бунарът е дигитална обменна единица**, което спада към така наречените **‚спомагателни‘ валути**, които биват локални, регионални, секторни и частни, а в случая могат да бъдат национални и интернационални. Такъв тип платежни средства са установени в редица градове и региони в различни държави от всеки континент и целите на въвеждането им обикновено са две и вървят ръка за ръка. А именно, да **благоприятстват определени социални, природосъобразни, икономически и устойчиви цели**; и да **предпазват, стимулират и ориентират местната икономика**.

Една такава локална парична единица е например Брикстънския паунд, стартиран в Деня на Местната икономика през 2009 година, който цели да подпомогне местната икономика като изгради система за взаимна подкрепа между независими предприятия, и като стимулира и улесни местните купувачите от града да пазаруват стоки от малкия бизнес.

В бизнес средите и академията, всички тези валути са наричани още ‚допълнителни валути‘, 'общности валути' или ‚микровалути‘.

Тези от нас, които вече използват бунара наред с лева, разбира се вече знаят тези ползи и функции, но е важно също да си припомним по- големия контекст и мащабни ползи от едно такова начинание. Все пак ние можем да купуваме от малкия бизнес използвайки левове (или други фиатни валути: пари, декларирани от правителството като законно платежно средство), защо да създаваме нова единица специално за това?

Отговорът на това се съдържа в това, че бунарът не е от типа пари с който ние сме свикнали да си боравим и технически е по- правилно единици от такъв тип (‚спомагателни‘) да бъдат наричани или **‚платежно средство‘** или **‚разменна/обменна единица‘**.

За фиатните валути

Когато става дума за фиатната валутата, нейната функция като платежно средство е допълнена от цял куп други функции и характеристики, чиято реализация, и най- вече манипулация, сформират една усложнена финансова система. Платежното средство е чисто и просто способ улесняващ търговията, служещ като алтернатива на бартера, чрез придаването на ценова стойност на даден продукт или услуга, и поне на теория тази ценова стойност следва да се определя от свободния пазар- съответствията на искането и предлагането *без външна намеса*, или от държавата- в зависимост от икономическата система.

В системата, която познаваме, реалната стойност рефлектирана в крайната цена на дадения продукт или услуга се губи, тъй като обменът не е директен, а парите минават чрез редица процеси като таксуване, инвестиране, търгуване, спекула, стоки се прекупуват и крайната цена се увеличава с цел приходи на посредника, и т.н. и крайните цени не рефлектират реално искането и предлагането. Някои от тези функции са нужни предвид комплексния характер на международния пазар. В същото време, това усложняване създава благоприятни условия за манипулации, които са неблагоприятни и за производителите и за крайния потребител, а посредниците- банките, големите финансови институции, корпорациите и корумпираните народни представители печелят на гърба на всички останали. Някои от факторите, които определят крайните ценови стойности са:

* влагането на хиляди и дори милиони в субсидии от държавата, като определянето на кои стоки и производства да получават субсидии не се определя винаги от това какви са нуждите на гражданите, а по- често от това коя корпорация отделя повече пари и време в лобиране (практически- легално подкупване) на политици;
* спекулата на фондовия и валутен пазар;
* сформирането на икономически картели: форма на монополистично обединение или съгласие за поддържане на пазарни дялове на независими производители и определяне на количеството и цената на предлаганата в отрасъла продукция;
* маркетингът, който за разлика от обективното сравнение на продуктите в полза на потребителя с цел информираност, реално служи като манипулация на крайния потребител;
* фидуциарните средства (парични заместители, които банките имитират, без да са обезпечени чрез реални активи например други пари, депозити или благородни метали, кредити и кредитни разписки, чекове и други подобни активи);
* и следователно лихварството.

Всички тези допълнителните фактори, функции и съответната възможност за техните манипулации спомагат за това те да **обслужват държавата, банките и други подобни финансови институции**, а не народа като цяло, дори напротив създават предпоставки за още по-категоричното му обедняване и поробване. Фиатните валути обслужват лихвитие, създавайки пари от пари, също така чрез пазарът на облигации, ценни книжа, акции, фондовия пазар, и т.н. правейки богатите още по- богати. В комбинация с всичко това, корупцията и съответно личната облага от неправомерно разпределени такси, вместо влагането им обратно в обществото, правят така че реалната облага от производството на дадена стока или услуга се губи още повече. Най- накрая, тези манипулации спомагат определянето ръста на инфлацията, променяйки стойността на една валута по неестествен начин (външно вмешателство в това което трябва да е свободния пазар), който не рефлектира реално искането, предлагането и следователно продукцията и цените.

Какво е инфлация?

Инфлацията изразява намаляването на покупната способност на дадена фиатна валута. На теория тя се получава от няколко фактора: неравенството между търсенето на един продукт или услуга в сравнение със съответно, по- ниската спрямо това производителност и последвалото покачване цената на този продукт или услуга; увеличение на наличието на парични средства в икономиката, чрез печатане на нови пари или чрез девалвиране (намаляване на стойността) на паричните единици; резултат от повишаване на цените на производствените процеси, например повишаване на цената труда или на някои от основните индустриални суровини; и последно така наречената структурна инфлация, която се причинява от очакванията на работниците, които наблюдават повишението на цените на стоките и услугите, и изискват по-високи заплати, за да покриват разходите си. Тяхното повишено заплащане води до още по- голямото повишение цените на стоките и услугите от бизнеса, който вижда увеличената платежоспособност на потребителя, и така се получава един порочен кръг- единият фактор води до другия и обратно. Наистина, ако пазарът беше свободен, така както го дефинира капитализма, това реално щяха да бъдат причините за инфлацията. Всъщност пазарът не е свободен поради горе споменатите вмешателства, не само дори, а предимно в държави като Щатите, чиято икономика на теория (твърди че) въплъщава тези идеи, но където на практика капиталът мрази свободната конкуренция и използва същите способи за манипулация на пазара в своя полза. Не случайно икономическите отрасли в щатите, които са най- доходоносни и „конкурентно способни“ - големите фармацевтични компании, пазарът с оръжия и пр. разчитат най- много на маркетинга, милиардите вложени в държавни субсидии и високата концентрация на икономически картели- фактори, чиято употреба директно противоречат на идеите за свободния пазар и показват, че там реално той не съществува.

Законни ли са спомагателните обменни единици?

„Печатането“ на спомагателните обменни единици, дали физически или онлайн, и последващото управление на правилното използване на тези единица, нямат общо с централните банки, държавната хазна и изобщо държавата като цяло. Следователно тези „валути“ не са законно платежно средство в държавни и големи частни институции и не могат да бъдат използвани за погасяване на дългове, плащане на глоби или в какъвто и да е друг официален капацитет. Това, разбира се, не означава задължително, че не е законно те да бъдат използвани.

Това е така, тъй като както споменахме, те нямат всички характеристики и „свойства“ на една фиатна валута, а само едно- като обменна единица, улесняваща това което обикновено би било бартера на стоки и услуги. Официално , разбира се, бартерът също подлежи на данъчна облага и счетоводно отчитане, но реално държавата не може да забрани и ограничи напълно бартера на стоки и/или услуги между двама или повече съгласни физически лица, например съседи или съграждани и по същата причина тя също не може, или не би трябвало да може, да забрани спомагателните обменни единици. Поне засега. Реално следва спомагателните единици да подлежат на същите регулации като бартера.

Изключение прави, разбира се, ако бъде допусната измама с такава обменна единица- тогава законово, засегнати граждани могат да търсят правата си в съответните агенции.

Важно е също да се отбележи, че спомагателните обменни единици нямат нищо общо с криптовалутите, тъй като не се реализират и търгуват съвместно с блокчейн технологията или чрез централизирани платформи за обмен на криптовалути и са далече по-природосъобразни в сравнение с генерирането на горепосочените. Също така, въпреки че криптовалутите не са фиатни валути и също не се печатат от държавните хазни и не подлежат законово за същите правила, те все пак са валути в горе- описания смисъл на думата (въпреки че не е до същата степен) и следователно подлежат на спекули от подобен тип.

Бунарът

За разлика от фиатните валути, алтернативните не подлежат на масово практикуваните манипулации от банките, другите големи частни институции и независими играчи, като задлъжняването- личните дългове и външния дълг (отразяващ се на икономиката и следователно стандарта на живот), високата инфлация, спекулата, кредитиране и лихварство, и т.н. Следователно, масовото използване на бунара като обменно средство, на първо място би ни предпазило от последиците на всички тези манипулации.

Също, обменните единици като бунара не могат да бъдат обърнати обратно във валута, освен ако тази валута не се обменя като обикновена стока от потребител на лична преценка, от което все пак следва как измамите, кражбата и присвояването на този тип алтернативни платежни средства са нелогични, предвид това че не могат да бъдат използвани извън системата, която се стараят да спомогнат- в случая тази на малкия бизнес и независимите производители в България. Тоест, дори тези „обменни единици“ да бъдат „присвоени“ или откраднати чрез хакване на портфейли например, те не могат да бъдат изхарчени за друго освен за това, което ние- малките производители и занаятчии предлагаме свободно. И все пак ако това стане и някой друг е склонен да обмени стойността на всички откраднати бунари в лев или друга фиатна валута, дигиталните портфейли се архивират редовно, следователно, ако се случи нещо с платформата, която ги поддържа, информацията ще бъде възстановена и потребителите няма как реално да изгубят тяхното съдържание.

Общо казано, основното предимство на бунара е, че е много по- стабилен от държавните пари тъй като не може да бъде обезценен, поради това че неговата стойност директно се определя спрямо производството, и реалната възможност и ефективността на пазара, в който е употребяван. Това е така, тъй като е базиран на директния обмен на местно и регионално ниво- като платежно средство директно заместващо бартера- запазвайки чистата енегрия на обществото. Това от чисто морална гледна точна е само по себе си причина той да бъде използван в обществото ни. Това, разбира се, далеч не значи, че той трябва да е лимитиран в България, а може да служи за обмен например в до гранични райони между производители от съседни държави, а дигиталния формат го прави дори международно универсален.

Изтеглянето от порочната финансова система на фиатните валути в полза на спомагателните локални обменни единици ни стимулира да произвеждаме сами, да предлагаме и изискваме стоки и услуги директно на принципа на директния обмен, вместо да се налага да работим нещо, което не искаме- за пари, за да получим нещата, от които имаме нужда. И следователно то би ни направило по- свободни да инвестираме инергията си в директно изживяване на Свободата.

Пълната реализацията на бунара като спомагателна „валута“- обменна единица в България е интегрален модел, който позволява на всички, но по- специално на по- обвързнаите финансво, например чрез големи кредити и дългове, да преминат към директния обмен без да има нужда от използването на фиатни валути и допълнителното задлъжняване.

Досега в България има няколко стотин човека, които използват няколко хиляди бунара за обмен на всякакъв вида стоки и услуги. Бунарът може да бъде обменен срещу услуги например като сесия с кинезитерапевт, почистване на кола в автомивка, шивашки и адвокатски услуги, домашен майстор и електротехник. Бунарът се генерира /копае/ по време на така наречените бунарни партита- взаимопомощни работни събирания в обществена полза, които могат да бъдат организирани и обявени от всеки прегърнал идеята, за дадения брой изработени часове, които организаторът /домакин/ на събитието въвежда в портфейлната платформа, която обръща часовете в бунари директно в порфейлите на вече регистрираните потребители. След това те се „пускат“ на свободния пазар готови да „пазаруват“, но идеята е много по-широка. Реално, разбира се, употребата на бунара от няколко стотин човека би имала огромен ефект, ако той беше локална единица- тоест ако беше реализиран с цел спомагане на икономиката на малка общност, като еко селище или град, както най- често се случва. Бунарът обаче цели да служи като спомагателна единица на национално ниво. Обхватът е широк, а следователно и общия брой на хората, които се цели да засегне, е огромен. В този контекст няколко стотин човека не са достатъчно, за да може преминаването към бунара като обменна единица да е лесно приложимо за тези, които искат. Също така, някои производители използващи бунара, предлагат стоки сезонно и затова не винаги има еквивалентност на искането и предлагането на стоки срещу бунари в даден период от време. Затова и бунарната платформа спомага всички обмени на стоки и услуги да бъдат отбелязани /архив на трансферите/ за сезонно и времево удобство при недиректни обмени между потребителите.

Въпреки че ползите от използването на ‚спомагателни валути‘ са много и потенциалът на реализацията на бунара е широк, практически, успешната реализация на тази инициатива е директно пропорционална на хората, които вярват в проекта и осъзнават важността му, както и тяхната инициатива да се включат в искането и предлагането на стоки и услуги на местно ниво, правейки преминаването към бунара лесно приложимо в ежедневието от всички, в името на материалната и духовна Свобода.

Търсете, но най-вече предлагайте!